LIIKKUMISTAIDOT: JUOKSEMINEN
2.tunti
ALOITUS:
Kehokirjaimet
· Ope sanoo linnun nimen
· mikä äänne kuuluu nimen alussa tee se kirjain omalla kehollasi (K, P, J)
Fyysinen tavoite: Oman kehon hahmottaminen ja hallitseminen ja siitä kirjaimen muodostaminen
Kognitiivinen tavoite: Alkuäänteen tunnistaminen
Sosiaalinen tavoite: Itseensä luottaminen, tunnistan oikein
Havainnointi: F: Muistuttaako lapsen muodostama kirjain oikeaa kirjainta? Jos ei, onko haaste siinä, ettei lapsi tiedä miltä kirjain näyttää vai siinä ettei lapsi hahmota oman kehonsa rajoja?    K: Tunnistaako lapsi sanojen alkuäänteen?
ENERGIAN PURKU
Hippa
· Lasten edellisellä kerralla keksimät hippaleikit
Fyysinen tavoite: Sykkeen nostattaminen, lämmittely
Kognitiivinen tavoite: Uuden hippaleikin sääntöjen muistaminen
Sosiaalinen tavoite: Yhdessä leikin ohjaaminen. Oma rooli ja työnjako leikin ohjaamisessa.
Havainnointi: F: Ovatko lapset hengästyneitä? Kannustetaan syrjään vetäytyviä mukaan leikkiin. S: Miten lapset osallistuvat leikin ohjaamiseen? Muuttuuko myöhempien ryhmien toiminta edellisen ryhmän palautteen pohjalta? Ohjaako yksi lapsi leikin vai onko työtä jaettu lasten kesken. K: Miten lapset muistavat uusien leikkien säännöt edelliseltä kerralta.


KEHON TUNTEMUS
Erilaiset tavat juosta
· Merkitään 3–5 linnunpesää. Pesillä kuva linnusta ja linnun nimi.
· Juostaan yhdessä linnunpesältä toiselle. 
· Erilaisten kokeilujen kautta mietitään ja kokeillaan hyvää juoksutekniikkaa.
· Käsien liikerata, jalkojen liikerata, kehon asento. 
· Kokeillaan ensin paikalla, sitten liikkeessä. 
· Lapset näyttävät mallisuorituksia, joita toiset havainnoivat.
Välineet: 
· linnun kuva ja nimi 1/suorituspiste

Fyysinen tavoite: Hyvän juoksutekniikan omaksuminen 
Kognitiivinen tavoite: Linnun kuvan ja nimen yhdistäminen. Lintujen tunnistaminen.
Sosiaalinen tavoite: Toiminnan edistäminen liikettä havainnoimalla. Heittäytyminen kokeilemaan erilaisia tapoja juosta
Havainnointi: F: Muuttuuko lasten juoksutekniikka ohjauksessa? Mihin juoksuteknisiin asioihin pitää vielä kiinnittää huomiota tulevissa harjoituksissa? S: Osaavatko lapset havainnoida toistensa liikkumista? Osaako lapsi muunnella omaa juoksuaan?
K: Osaavatko lapset lintujen nimet? 

PERUSLIIKE
Reaktiolähdöt
· Käytetään edellisessä tehtävässä olleita lintujen pesiä
· Lähdetään keskeltä, juostaan linnun pesään.
· Tehdään lähtöjä erilaisista asennoista: kyykky, istuen, selinmakuu, punnerrusasento
· Pidennetään juoksumatkaa 1. harjoituskerrasta
Välineet: 
· linnun kuva ja nimi 1/suorituspiste (samat kuin edellisessä harjoituksessa)
Fyysinen tavoite: Nopea reagointi, nopea juoksu, kestävyyden parantuminen matkan pidentymisen myötä.
Kognitiivinen tavoite: Lintujen nimen ja sijainnin muistaminen, visuaalinen muisti 
Sosiaalinen tavoite: Toisten huomioiminen lähdöissä. Itseluottamus, tiedän minne pitää mennä, osaan juosta nopeasti
Havainnointi: F: Lasten reagointinopeus, reagoivatko ääneen vai toisen lapsen liikkeeseen? S: Pystyykö lapsi huomioimaan lähellä olevia lapsia vai vain omaa suoritustaan? Lähteekö lapsi itse vai katsooko muilta, minne juostaan? K: Muistavatko lapset linnut edellisestä harjoituksesta?
 YHTEISTOIMINTA
Viirinryöstö
· Kaksi joukkuetta
· Jaetaan leikkialue kahteen osaan, kummallakin joukkueella on oma puolensa, johon he laittavat viirinsä. 
· Viirinryöstöä voidaan pelata joko niin, että viiri piilotetaan osittain tai että se jätetään molempien joukkueiden nähtäville esim. pelialueiden vastakkaisiin päihin. Tavoitteena on löytää ja ryöstää toisen joukkueen viiri/lippu omalle puolelle jäämättä kiinni.
· Molempien alueiden reunaan sijoitetaan vankila, johon vastajoukkueen leikkijät joutuvat kiinni jäätyään sekä turva-alue, josta ryöstäjää ei voi ottaa kiinni.
· Joukkueet yrittävät hakea toisen joukkueen viirin omalle kenttäpuolelle ja samalla suojella omaa viiriään. 
· Mikäli vastustajajoukkueen jäsenen saa kiinni omalla kenttäpuoliskollaan, joutuu kiinni saatu vankilaan. Vankilasta pääsee vapaaksi, kun oman joukkueen jäsenen tulee koskettamaan. 
· Onnistuneesta ryöstöstä saa yhden pisteen, jonka jälkeen viiri palautetaan takaisin. Jos viirit olivat piilotettuina, piilotetaan viiri uudelleen.
Välineet: 
· kaksi viiriä (esim. puolueliivi, -nauha, sulkapallo)
· Vankila ja turva-alue voidaan merkitä kartioilla
Fyysinen tavoite: Reaktionopeuden kehittäminen, suunnan muutos, harhauttaminen 
Kognitiivinen tavoite: Uuden pelin sääntöjen oppiminen
Sosiaalinen tavoite: Joukkueessa pelaaminen, pelin edistäminen. Oma rooli joukkueen jäsenenä
Havainnointi: F: Miten lapset liikkuvat pelissä? Oma onnistuminen, vastustajan harhauttamisessa S: Pelaavatko lapset joukkueena vai yrittääkö joku yksin ratkaista peliä. Ottavatko kaikki lapset aktiivisesti osaa peliin. Aikuiset ja pelikaverit kannustavat ja kehuvat. K: Peliin osallistumiseen ja kulkuun vaikuttavien sääntöjen muistaminen.

LOPPUTOIMET
Venyttely
· Jalkojen lihasten venyttely, tunnista ja omista tuntemuksista keskustelu
Fyysinen tavoite: Jalkojen lihasten venyttely, mallin mukaan liikkuminen 
Kognitiivinen tavoite: Muistitehtävä, mitä tänään on tehty 
Sosiaalinen tavoite: Omien tuntemusten kertominen koko ryhmälle. Omista tuntemuksista kertominen
Havainnointi: F: Tuntevatko lapset venytystä, onko liike oikea, onko kireyttä joissain lihasryhmissä? P: Osaavatko kaikki nimetä mukavia asioita tunnista? Entä muita tuntemuksia?
S/K: Osaako lapsi sano muuta kuin kaikki oli kivaa? Nimetä muita tunteita? Yksilöidä tunnin kulkua?

